
                                                  2018оны 04-р.сарын 24-ны өдөр                                №02                                   Улаанбаатар хот
                            



             ТӨЛӨӨЛӨН УДИРДАХ ЗӨВЛӨЛИЙН ТОГТООЛ

                                                                                                     Хороодын дарга, гишүүдийг
                                                                                                                      сонгох тухай

   Компанийн 2018 оны 04 дүгээр сарын 24-ны өдрийн Төлөөлөн Удирдах Зөвлөлийн хурлын шийдвэрийг үндэслэн ТОГТООХ НЬ:

   1.Хуралд оролцсон гишүүдийн 100 хувийн саналаар Аудитын хорооны даргаар Ө.Будханд, гишүүдээр А.Цэцэгдэлгэр, Н.Энхбат  нарыг тус тус сонгосугай.

   2.Хуралд оролцсон гишүүдийн 100 хувийн саналаар Цалин урамшууллын хорооны даргаар  Ч.Тогтохбаяр, гишүүдээр А.Цэцэгдэлгэр,  Д.Мөнхсайхан нарыг тус тус сонгосугай.

   3.Хуралд оролцсон гишүүдийн 100 хувийн саналаар Нэр дэвшүүлэх хорооны даргаар Д.Ганболдыг, гишүүдээр Д.Хуушаан, Б.Гантулга  нарыг тус тус сонгосугай.




ХУРЛЫН ДАРГА                           Г.МӨНХБИЛЭГ

ТӨЛӨӨЛӨН УДИРДАХ ЗӨВЛӨЛИЙН ТОГТООЛ

ТУЗ-ийн гишүүнээс чөлөөлөх,
томилох тухай

       
                 Компаний тухай хуулийн 77.5 дахь заалт болон Төлөөлөн Удирдах Зөвлөлийн 
         2018 оны 4 дүгээр сар 28-ны өдрийн хурлын тэмдэглэлийг үндэслэн ТОГТООХ НЬ:
1. Компанийн Төлөөлөн Удирдах Зөвлөлийн гишүүнээс Даваасүрэн овогтой Мөнхсайханыг чөлөөлсүгэй.
2. Компанийн Төлөөлөн Удирдах Зөвлөлийн гишүүнээр Гэндэнжамц овогтой Мөнхбилэгийг томилсугай. 


ДАРГА                                  Г.МӨНХБИЛЭГ


	                                                                                
                                                 “ЖУУЛЧИН ГОВЬ” ХК-ийн ТУЗ-ийн
[bookmark: _GoBack]Хурлын тэмдэглэл
2018 оны 04-р сарын 24-ны өдөр                                                     Улаанбаатар хот.                               

     “Жуулчинговь” ХК-ийн Төлөөлөн Удирдах Зөвлөлийн Хурлыг”Монгол савхи” ХК-ийн  хурлын танхимд 17.00 цагт эхэлж ТУЗ-ийн дарга Д.Мөнхсайхан удирдлаа.  Хурал 71,85%    ирцтэй эхэллээ. 

Хуралд оролцсон:ТУЗ-ийн гишүүд                  Д.Хуушаан
                                                                              А.Цэцэгдэлгэр
                                                                              Ч.Тогтохбаяр
                                                                               Б.Гантулга
                                                                               Д.Ганболд
                                                                               Д.Мөнхсайхан
                                                                               Ө.Будханд
                                                                               Г.Мөнхбилэг
                                                                               
      Хурлын дарга Мөнхсайхан: Хурлаар хэлэлцэх асуудлыг танилцуулав.
1. Төлөөлөн Удирдах Зөвлөлийн Даргыг сонгох
2. Аудитын хорооны дарга , гишүүдийг сонгох
3. Нэр дэвшүүлэх хорооны дарга, гишүүдийг сонгох
4. Цалин урамшууллын хорооны дарга, гишүүдийг сонгох

Хэлэлцсэн нь. 

Д. Мөнхсайхан: Би санал оруулах хүсэлтэй байна. Миний бие нь хөдөө орон нутагт амьдардаг ажлын шаардлагаар тэр бүр ирэх боломжгүй байдаг  тул ТУЗ-ийн даргын үүрэгт ажлаас чөлөөлөгдөх хүсэлтэй байна. ТУЗ-иийнхаа хараат бус гишүүнээр үлдэх сонирхолтой байна. Өргөдлөө албан ёсоор нарийн бичгийн даргад өгсөн.
Д. Ганболд: Мөнхсайхан өнгөрсөн хугацаанд үүрэгт ажлаа чамлалтгүй сайн гүйцэтгэж ирсэн. Гэвч өөрийнх нь нөхцөл байдал аргагүй байгаа тул ТУЗ-ийн даргын үүрэгт ажлаас чөлөөлөх болж байх шиг байна. Нөхцөл байдлыг харгалзан үзье. Харин дараагийн ТУЗ-ийн даргаар хэнийг сонгох вэ гэдэг асуудал тулгарлаа, Та бүхний саналыг сонсоё.
Д.Хуушаан: За учир байдлыг сонслоо. Хүлээн авлаа. ТУЗ-даа хараат бус гишүүнээр үлдэе гэсэн саналыг дэмжиж байна. 
А.Цэцэгдэлгэр: За байдлыг ойлголоо. Мөнхсайхандаа өнгөрсөн хугацаанд ТУЗ-ийн даргын үүрэгт ажлыг сайн гүйцэтгэж байсанд талархал илэрхийлье. Хараат бус гишүүнээр үлдэж байгаад нь баярлалаа. Дахин хамтарч ажиллах нь. ТУЗ-ийн даргаар Г. Мөнхбилэгийг сонгох саналтай байна. 
Д. Ганболд: Г. Мөнхбилэг манай хараат бус гишүүнээр элсэн орсон. Эдийн засагч мэргэжилтэй одоо Ажнайн ажлын албаны даргын ажлыг гүйцэтгэж байгаа. Мөнхбилэгийг Жуулчин говь ХК-ийн ТУЗ-ийн даргаар ажиллуулахад татгалзах зүйл алга гэж үзэж байна. Та бүхэн санлаа хэлнэ үү. 
Д.Мөнхсайхан: Миний зүгээс дэмжиж байна. 
Ч.Тогтохбаяр: Надад татгалзах зүйл алга. Харин ч сайн дэмжиж байна.
Ө.Будханд: Би Мөнхбилэг ахыг дэмжиж байна. 
Д.Хуушаан: Маш зөв хүнээ сонголоо гэж бодож байна. Компанийхаа ажилд идэвхтэй оролцож, санаа оноогоо байнга хэлж, зөвлөж , ярилцаж яваарай. Миний зүгээс дэмжиж байна. 
Д.Мөнхсайхан: За ингээд Хуралд оролцсон бүх гишүүдийн 100 хувийн саналаар “Жуулчин говь” ХК-ийн Төлөөлөн Удирдах Зөвлөлийн даргаар Г.Мөнхбилэгийг, Д.Мөнхсайханыг ТУЗ-ийн хараат бус гишүүнээр  сонголоо. Танд ажлын амжилт хүсье. Хурал удирдах ажлыг хүлээн авна уу. 
Г.Мөнхбилэг: Та бүхэнд ажлын амжилт хүсье. Баярлалаа.  Та бүхний итгэл найдварыг хүлээн “Жуулчин говь” ХК-ийн Төлөөлөн Удирдах Зөвлөлийн даргаар сонгогдлоо. Тус компанийн хувьцаа эзэмшигчдийн эрх ашгийг хамгаалах, хувьцаат компанийн үр ашигтай, тогтвортой үйл ажиллагааг хангахад өөрийн мэдлэг боловсрол ажлын туршлагаа зориулах боломжтой гэж үзэж байна. 
Г.Мөнхбилэг:За дараагийн асуудлууд руу хандая.  Хэлэлцэх асуудлын дагуу Аудитын хорооны дарга, гишүүдийг сонгоё.
Д. Хуушаан: Хорооны даргаар Ө.Будхандыг улираан сонгоё. Гишүүдээр А.Цэцэгдэлгэр, Н.Энхбат   нарыг сонгох саналтай байна. 
Д.Мөнхсайхан: Саналыг дэмжиж байна.
Б.Гантулга: Дэмжиж байна.
Г.Мөнхбилэг: Өөр саналтай хүн байна уу. Байхгүй бол санал хураая. Санал хураахад хуралд оролцсон гишүүдийн 100 хувийн саналаар Аудитын хорооны даргаар Ө.Будхандыг, гишүүдээр А.Цэцэгдэлгэр, Н.Энхбат   нарыг тус тус сонгов. 
Б.Гантулга: Цалин урамшууллын хорооны даргаар Ч.Тогтохбаяр, гишүүдээр Д.Мөнхсайхан, А.Цэцэгдэлгэр нарыг сонгох саналтай байна. 
Д.Хуушаан: Саналыг дэмжиж байна. 
Д.Мөнхсайхан Дэмжиж байна.
Г.Мөнхбилэг: Хуралд оролцсон гишүүдийн 100 хувийн саналаар Цалин урамшууллын хорооны даргаар Ч.Тогтохбаярыг, гишүүдээр Д.Мөнхсайхан, А.Цэцэгдэлгэр нарыг тус тус сонгов.
Ч.Тогтохбаяр : Нэр дэвшүүлэх хорооны даргаар Д.Ганболдыг улираан сонгох , гишүүдээр Д.Хуушаан, Б.Гантулга нарыг сонгох сналтай байна.
А.Цэцэгдэлгэр : Санал нэг байна. 
Д.Мөнхсайхан : Дэмжиж байна. 
Ө.Будханд:  дэмжиж байна. Саналыг хураая.
Г.Мөнхбилэг: Санал хураахад оролцсон гишүүдийн 100 хувийн саналаар Нэр дэвшүүлэх хорооны даргаар Д.Ганболдыг, гишүүдээр Д.Хуушаан,Б.Гантулга нарыг сонгов.



Хурлыг 17.00 цагт хаав. 
                          Г.Мөнхбилэг                                         ТУЗ-ийн дарга

	              Гишүүд: 
                          Д..Хуушаан                                           ТУЗ-ийн гишүүн
                          А.Цэцэгдэлгэр                                      ТУЗ-ийн гишүүн
                          Ч.Тогтохбаяр                                        ТУЗ-ийн гишүүн 
                          Б.Гантулга                                             ТУЗ-ийн гишүүн
                          Д.Ганболд	                                           ТУЗ-ийн гишүүн
                          Д.Мөнхсайхан                                       ТУЗ-ийн хараат бус гишүүн
                          Ө.Будханд	ТУЗ-ийн хараат бус гишүүн
 





image1.png
(W NETWORK o o,
o





